Iisalmi
<s>Iisalmi (švedski: Idensalmi) je grad i općina na istoku Finske od 22,115
stanovnika, u Regiji Sjeverna Savonija.</s>

<s>Geografske karakteristike</s>

<s>Iisalmi leži na poluotoku jezera Porovesi, udaljen 86, 7 km južno administrativnog 
centra regije Kajaanija i oko 463 km sjeverno od Helsinkija.</s>

<s>On je danas ekonomski centar regije u kojoj živi 57 688 ljudi.</s>

<s>Historija</s>

<s>Historija Iisalmija počela je 1627. kad je  osnovana Parohija Iisalmi, koja se prostirala na površini od 6089 km², na terenu 
na kojem danas pored  Iisalmija, prostiru i općine Kiuruvesi, Lapinlahti, Sonkajärvi,
Vieremä i dio Pielavesija.</s><s>Osam posljednjih dekada 18. vijeka obilježio je snažan rast broja stanovnika, a to se nastavilo i u 
19. vijeku, pa su se osnivale nove parohije.</s><s>Od Iisalmija se prvo odcijepio Pielavesi 1811., zatim Lapinlahti 1858. i nakon tog i 
Kiuruvesi 1862.</s>

<s>Općina Iisalmi osnovana je 24. oktobra 1860., ali je put do dobijanja povelje o 
statusu grada bio duži, iako su je lokalni funkcionari zatražili još 1856.</s><s>Dobili su je tek 1891. 
nakon odobrenja ruskog cara Aleksandra III, pa se ta godina računa kao 
godina osnivanja grada.</s>

<s>Administrativnom reformom Velikog Vojvodstva Finske - 1865.</s><s>Općina Iisalmi, proglašena je 
ruralnom u to vrijeme u njenom sastavu bili su i Sonkajärvi i Vieremä, koji su se odvojili nakon stjecanja nezavisnosti nakon 
Prvog svjetskog rata.</s>

<s>Općina Iisalmi i sam grad Iisalmi ujedinili su se tek 1. januara 1970.</s>

<s>Privreda</s>

<s>Iisalmi je industrijski grad, jedno od najstarijih poduzeća je pivovara Olvi osnovana 1878.</s><s>Ostali veći 
poslodavci su tvornica zvučnika Genelec, zatim Normet proizvođač opreme za rudarstvo i tunelogradnju, Ponsse 
proizvođač vozila i opreme za šumarstvo, Profile Vehicles proizvođač ambulantnih vozila.</s>

<s>Uz to tu je i čitav niz manjih poduzeća koja se bave izradom proizvoda od metala</s>

<s>Pobratimski gradovi i općine</s>

<s>, Nyköping
 , Općina Guldborgsund
 , Võru
 , Pécel
 , Kiriši</s>

<s>Izvori</s>

<s>Vanjske veze</s>

<s>Službene stranice Općine Iisalmi 
Gradovi u Finskoj
Općine u Finskoj</s>

